યુએસ નેશનલ વેધર સર્વિસીસ ડેટા સૂચવે છે કે આગામી છથી 10 દિવસ સુધી આખા અમેરિકામાં હવામાન સામાન્યથી વધુ ગરમ રહેશે. સામાન્ય રીતે ગરમ હવામાન નેચરલ ગેસના ભાવને ટેકારૂપ બની રહેતું હોય છે. રિગ કાઉન્ટ એજન્સી બાકર હ્યુજીસના તાજા અહેવાલ મુજબ 8 જૂને પૂરા થયેલા સપ્તાહમાં અમેરિકન રિગની સંખ્યા ગત સપ્તાહ કરતા એક વધીને 198 થઈ હતી, જે 25 મે પછી સૌથી વધુ હતી. ગત વર્ષની તુલનાએ રિગની સંખ્યામાં 13નો વધારો થયો છે. અમેરિકન રિગની સંખ્યા 2008ની 12 સપ્ટેમ્બરે પૂરા થયેલા સપ્તાહમાં વિક્રમ ઊંચાઈએ 1606 થઈ હતી, જ્યારે સૌથી ઓછી 81 રિગ 26 અૉગસ્ટ 2016ના સપ્તાહમાં હતી. 11 ફેબ્રુઆરી 2016થી અત્યાર સુધીમાં ક્રૂડ અૉઇલના ભાવ 151 ટકા અને નેચરલ ગેસના 45 ટકા વધ્યા છે. યુએસ એનર્જી ઇન્ફોર્મેશન એડમિનિસ્ટ્રેશન (ઈએઆઈ)નાં માસિક ડેટા મુજબ અમેરિકન નેચરલ ગેસનો વેપાર વધીને 50.3 ટકાની ઊંચાઈ પહોંચ્યો છે.